./data/phi0914/phi00135/phi0914.phi00135.perseus-lat1.xml
Titus Livius (Livy)
consulibus ambobus Italia provincia decreta est, ita ut       inter se compararent sortirenturve, uter comitiis eius anni praeesset;            ad utrum ea non pertineret cura, ut       paratus esset, si quo eum extra Italiam opus esset ducere legiones   huic consuli permissum, ut duas legiones scriberet       novas et socium nominis Latini viginti milia et equites octingentos;  alteri consuli duae legiones decretae, quas L Cornelius consul superioris anni habuisset et socium ac Latini nominis ex       eodem exercitu quindecim milia et equites quingenti  Q Minucio cum exercitu, quem in Liguribus habebat, prorogatum imperium;       additum, in supplementum ut quattuor milia peditum Romanorum scriberentur,       centum quinquaginta equites, et sociis eodem quinque milia peditum imperarentur,       ducenti quinquaginta equites  Cn Domitio extra Italiam, quo senatus censuisset, provincia evenit, L QuinctioGallia et comitia habenda   praetores       deinde provincias sortiti, M FulviusCentumalus urbanam, L ScriboniusLibo peregrinam, L ValeriusTappo Siciliam, Q SaloniusSarra Sardiniam, M BaebiusTamphilus Hispaniam citeriorem, A AtiliusSerranus ulteriorem   sed his duobus primum senatus consulto,       deinde plebei etiam scito  permutatae provinciae sunt: A Atilio classis et Macedonia, Baebio Brutti decreti   Flaminio Fulvioque in Hispaniis prorogatum imperium  Atilio       in Bruttios duae legiones decretae, quae priore anno urbanae fuissent, et ut       sociis eodem milia peditum quindecim imperarentur et quingenti equites             Baebius Tamphilus triginta naves       quinqueremes facere iussus et ex navalibus veteres deducere, si quae utiles       essent, et scribere navalis socios; et consulibus imperatum, ut ei duo milia       socium ac Latini nominis et mille Romanos darent pedites   hi duo praetores et duo exercitus, terrestris navalisque,       adversus Nabim aperte iam oppugnantem socios populi Romani dicebantur parari;            ceterum legati ad Antiochum missi       expectabantur, et priusquam ii redissent, vetuerat Cn Domitium consulem senatus discedere ab urbe   praetoribus Fulvio et Scribonio, quibus       ut ius dicerent Romae provincia erat, negotium datum, ut praeter eam classem,       cui Baebius praefuturus erat, centum quinqueremes pararent